|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 351-01/24-01/10

URBROJ: 2170-30-25-6

Omišalj, 02. siječnja 2025.

**PREDMET: Savjetovanje sa zainteresiranom javnošću o Nacrtu plana djelovanja civilne**

**zaštite za Općinu Omišalj**

 Na temelju članka 11. Zakona o pravu na pristup informacijama („Narodne novine“ broj 25/13, 85/15 i 69/22) objavljujemo poziv za savjetovanje sa zainteresiranom javnošću u postupku donošenja Plana djelovanja civilne zaštite za Općinu Omišalj.

 Na temelju Zakona o sustavu civilne zaštite („Narodne novine broj [82/15](https://narodne-novine.nn.hr/clanci/sluzbeni/2015_07_82_1567.html), [118/18](https://narodne-novine.nn.hr/clanci/sluzbeni/2018_12_118_2351.html), [31/20](https://narodne-novine.nn.hr/clanci/sluzbeni/2020_03_31_673.html) i [20/21](https://narodne-novine.nn.hr/clanci/sluzbeni/2021_02_20_444.html) i [114/22](https://narodne-novine.nn.hr/clanci/sluzbeni/2022_10_114_1697.html)), plan djelovanja civilne zaštite donosi izvršno tijelo jedinice lokalne samouprave, odnosno Načelnica Općine Omišalj.

Plan djelovanja civilne zaštite za Općinu Omišalj donosi se na temelju Procjene rizika od velikih nesreća na području općine Omišalj, a nositelji, sadržaj i postupci u izradi Plana propisani su Pravilnikom o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku donošenja („Narodne novine“ broj [66/21](https://narodne-novine.nn.hr/clanci/sluzbeni/2021_06_66_1281.html)).

 Plan djelovanja civilne zaštite Općine Omišalj je operativni dokument prvenstveno namijenjen za potrebe djelovanja Stožera civilne zaštite Općine Omišalj kao stručnog, operativnog i koordinativnog tijela za provođenje mjera i aktivnosti u velikim nesrećama.

 Pravilnikom o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihova donošenja utvrđena je obveza informiranja javnosti u postupku donošenja planskih dokumenata u području civilne zaštite. Propisano je da su svi nositelji izrade planskih dokumenata u civilnoj zaštiti dužni u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama u području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja.

 Za izradu Plana djelovanja civilne zaštite angažirana je Ustanova za obrazovanje odraslih DEFENSOR iz Varaždina, Šenoina 3, ovlaštenik za obavljanje prve i druge grupe stručnih poslova za izradu planskih dokumenata u području civilne zaštite i to u svojstvu konzultanta.

 **Svoje prijedloge vezane uz Nacrt plana možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu:** **maja.mahulja@omisalj.hr**

 **Savjetovanje o Nacrtu plana otvoreno je do 31. siječnja 2025. godine.**

 Po završetku Savjetovanja svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima, kao i razlozima neprihvaćanja i to Izvješće bit će objavljeno na ovoj stranici.